als_Latn ron_Latn bos_Latn
Rudina HOXHA
Mbas te fuqishmes gjermane, Angela Merkel e cila i tregoi Europes dhe botes mbare se gjinia femerore ja del mbane po aq sa burrat, nje femer po aq potente dhe premtuese vjen kesaj here nga Italia fqinje ne postin e Perfaqesueses se Larte te BE-se. Ajo eshte Federica Mongherini e cila pason Baroneshen Catherine Ashton, mandati i se ciles mbaron me 31 tetor, 2014.
Mbas nje periudhe 9 mujore ne krye te diplomacise italiane, Federica Mongherini merr frenat e politikes se jashtme te Bashkimit Europian me 1 nentor 2014. Ajo u zgjodh me 30 gusht 2014 me votat e e Parlamentit Europian.
Roli i Mongherini do te jete koordinimi dhe zhvillimi i politikes se jashtme dhe ate te sigurise se BE-se. Ajo do te jete gjithashtu Zevendes presidente e Komisionit Europian.
Zgjedhja e saj ne kete post kyç, e cila pritet me shume interes, po zgjidh edhe nje nga problemet me te cilat BE-ja po ballafaqohet per disa kohe: marrja e me shume posteve te larta nga femrat.
Ishte pikerisht Italia qe i dha nje shtyse te forte perpara diplomacise femerore kete vit, fillimisht me emerimin e Mongherini si minister e jashtme e Italise e me pas me emerimin e Mariangela Zappia ne postin e perfaqesuesit te Italise ne NATO.
Panorama monotone politike mashkullore u thye fort edhe ne ‘shtepine’ tone. Qeveria e re shqipetare, e cila erdhi ne fuqi ne shtator te 2013, emeroi plot 7 femra ne poste ministrore. Kryeministri Edi Rama ka besuar fort ne instiktin femeror duke i dhene atyre edhe drejtimin e ushtrise.
Midis tyre beri pershtypje emerimi i nje 30-vjeçare ne postin sfidues te integrimit europian, pikerisht Klajda Gjoshaj e cila keto dite u be edhe nene per here te pare. Por edhe emerimi i femrave ne postet e doganave dhe tatimeve ka bere mjaft jehone.
Jo vetem ne vendin tone por ne Ballkanin tone, per here te pare nje femer pikerisht, Kroatja Romana Vlahutin, mori kete fillim vjeshte detyren e Ambasadores se Bashkimit Europian.
Duket qarte se Europa po rrezaton fort modelin femeror dhe ne vendet aspirante qe duan te behen pjese e BE-se.
Sipas Forumit Ekonomik Nderkombetar i cili ka nxjerre raportin vjetor per hendekun gjinor dhe menyren se si trajtohet femra ne vende te ndryshme te botes, nga 142 vende, Shqiperia renditet ne vendin e 83-te. Sipas raportit, kjo per shkak se perparimi i saj ka ardhur ne 10 vitet e fundit, prej momentit qe fuqia punetore e gruas ka nisur te krijoje themele te forta.
Pra, duke marre parasysh edhe pengesat e shumta politico-ekonomike e sociale ne rrugen e saj te tranzicionit, mund te thuash se Shqiperia ka bere disa hapa te forte ne kete drejtim.
Ky vit dha edhe nje sinjal te forte per femrat dhe ndryshimin qe ato mund te bejne kur ÇmimNobel per Paqen 2014 ju dha Malala Yousafzai, nje vajze te re qe dha nje kontribut te paçmuar ne drejtim te edukimit te femijeve dhe te rinjve ne bote.
Pra, eshte momenti i Federica Mongherini dhe i shume femrave te tjera qe sot kane sfiden e madhe te ndjekin shembullin e Merkel e cila per me shume se 8 vjet po drejton me sukses 80 milione gjermane.
Artikulli u botua nga Gazeta Shqiptare me 30 tetor, 2014
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn